Anton Nawka
Anton Nawka (* 20. septembra 1913 w Radworju; † 4. apryla 1998 w Budyšinje) bě serbski spisowaćel.
Nawka běše syn wučerja. Wopytowaše ludowu šulu w lětach 1920–1924, wot 1924 hač do 1933 chodźeše na gymnazij w Budyšinje. Po maturje poda so na studij žurnalistiki, stawiznow a ekonomije do Berlina a Wrocława. W lětomaj 1937 a 1938 běše student prawa na Krakówskej uniwersiće, 1938 bě potom za jedne lěto na wobchodnej akademiji w Poznanju. 1946–1949 bě potom student stawiznow Poznańskeje uniwersity.
Hižo jako redaktor dowójnskeho Serbskeho studenta je so pospytał w pisanju powedančkow a basnjow. Wulke zasłužby je sej Nawka zdobył ze swojimi přełožkami ze swětoweje literatury (na př. Goriotec nan Balzaca, Hrabina Kozelska Kraszewskeho) a z přełožkami wjace hač dwaceći dźiwadłowych hrow.
Nawka bu 1965 z literarnym mytom Domowiny a 1970 z rjadom „Zasłużony dla Kultury Polskiej” a z čestnym znamješkm pólskeho zjednoćenstwa ZAIKS wuznamjenjeny. Domowina spožči jemu w lěće 1995 Myto Ćišinskeho.
Literatura[wobdźěłać]
- Kubło pod worješinu (2003)
- Jadwiga (1969)
- Pod wopačnej flintu (1964)
- Pod wopačnej łopaću (1961)
pag_Latn szl_Latn szl_Latn szl_Latn pol_Latn oci_Latn ces_Latn run_Latn slk_Latn slk_Latn